
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1617 


29 Δεκεμβρίου 2000 


ΑΠΟΦΑΣΕΙ Σ 

Αριθ. Γ2/5302 

Υλοποίηση Προγραμμάτων Πρόσθετης Διδακτικής Στήρι¬ 
ξης μαθητών Ενιαίων Λυκείων και ΤΕΕ για το σχολικό 
έτος 2000-2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 27 του Ν. 1304/1982 «Για 
την επιστημονική, παιδαγωγική καθοδήγηση και διοίκηση 
στη Γενική και Τεχνική - Επαγγελματική Εκπαίδευση και 
άλλες διατάξεις». 

β) Τις διατάξεις της παραγράφου 3 της περίπτωσης Δ 
του άρθρου 11 του Ν. 1566/85, όπως τροποποιήθηκαν 
από το άρθρο 6 παραγρ. 6 του Ν. 2043/1992 (ΦΕΚ 79/ 
18.5.92 τ. Α') «Εποπτεία και διοίκηση Πρωτοβάθμιας και 
Δευτεροβάθμιας Εκπαίδευσης και άλλες διατάξεις». 

γ) Τις διατάξεις της παραγρ. 10 του άρθρου 1 του Ν. 
2525/97 «Ενιαίο Λύκειο, Πρόσβαση των αποφοίτων του 
στηνΤριτοβάθμιαεκπαίδευση, αξιολόγηση του εκπαιδευ¬ 
τικού έργου και άλλες διατάξεις». 

δ) Τις διατάξεις της παρ. 10 του άρθρου 5 του Ν. 
2621/98 (ΦΕΚ ΑΊ 36/23.6.98). 

ε) Τις διατάξεις του άρθρου 5 του Ν. 2640/1998 (ΦΕΚΑ' 
206). 

στ) Τις κοινές αποφάσεις των Υπουργών Οικονομικών 
και Εθνικής Παιδείας και Θρησκευμάτων για τη «Σύσταση 
Ειδικού Λογαριασμού στο Υπουργείο Εθνικής Παιδείας 
και Θρησκευμάτων» με αριθμό ΚΑ/680/22.8.96 (ΦΕΚ 826 
Β') και ΚΑ/1143/30.3.2000 (ΦΕΚτ.Β' 463/5.4.2000). 

ζ) Την αριθμ. 1039386/441/Α0006/21.4.2000(ΦΕΚ 571 
Β') απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών» 
η) Τις διατάξεις του Νόμου 2685/99 (ΦΕΚΑ' 35/18.2.99). 
θ) Τη ΚΥΑ του Γ.Λ.Κ. και του ΥΠΕΠΘ με αρ. πρωτ. 
2/72687/0022/18.11.1999. 

ι) Τις ανάγκες για την ενίσχυση του εκπαιδευτικού και 
μορφωτικού επιπέδου των μαθητών, ειδικά όσων αντιμε¬ 


τωπίζουν μαθησιακές δυσκολίες, ως μέτρο καταπολέμη¬ 
σης του αποκλεισμού και μείωσης των κοινωνικών ανισο¬ 
τήτων, με σκοπό τον εξοπλισμό με δεξιότητες και γνώσεις 
για την καλύτερη ένταξη στην αγορά εργασίας και την 
αντιμετώπιση της ανεργίας. 

ια) Τιςδιατάξειςτου άρθρου 29ατου Ν. 1558/85 (ΦΕΚΑ' 
137), όπως προστέθηκαν με το άρθρο 27 του Ν. 2081/92 
(ΦΕΚΑ'154) και τροποποιήθηκαν από το άρθρο 1 παρ. 2 
περίπτωση α του Ν. 2469/1997 (ΦΕΚΑ'38). 

ιβ) Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 9.955.764.000 δρχ. σε 
βάρος του Π.Δ.Ε. του ΥΠΕΠΘ και συγκεκριμένα στην 
εγκεκριμένη ΣΑΕ Ε0453/23.6.2000 με κωδικό αριθμό 
2045313 «Αναβάθμιση Λυκειακής Βαθμίδας-Γέφυρα Έρ¬ 
γου 9745507»,όπου ο προϋπολογισμός του έργου είναι 
18.730.000.000 δρχ. και η πίστωση για το οικονομικό έτος 
2000 είναι 11.900.000.000 δρχ. και 
ιγ) Την υπ’ αριθμ ΚΑ/1462/9.5.2000 απόφαση του 
Υπουργού Εθνικής Παιδείας και Θρησκευμάτων, σχετικά 
με την «Ανάθεση και χρηματοδότηση συνεχιζόμενων έρ- 
γωντου Επιχειρησιακού Προγράμματος Εκπαίδευσης και 
Αρχικής Επαγγελματικής Κατάρτισης (ΕΠΕΑΕΚ), από το 
πρόγραμμα Δημοσίων Επενδύσεωντου ΥΠΕΠΘ», αποφα¬ 
σίζουμε: 

Άρθρο 1 

Συγκρότηση και λειτουργία τμημάτων Ενισχυτικής 
διδασκαλίας (Πρόσθετης Διδακτικής Στήριξης -Π.Δ.Σ) 
μαθητών Ενιαίων Λυκείων και ΤΕΕ. 

1. α) Η λειτουργία τωντμημάτων Πρόσθετης Διδακτικής 
Στήριξης (Π.Δ.Σ.) αρχίζει την 20ή Σεπτεμβρίου και λήγει 
την παραμονή της έναρξης των προαγωγικών και απολυ¬ 
τηρίων εξετάσεων κάθε τάξης. Τμήματα ΠΔΣ μπορούν να 
ξεκινήσουν και κατά την διάρκεια της σχολικής χρονιάς με 
απόφαση του οικείου Προϊσταμένου Διεύθυνσης, μετά 
από ειδικά αιτιολογημένη πρόταση του Σχεδιαστή Αξιο¬ 
λόγησης του άρθρου 3 παρ. 1 της παρούσας. Οι μαθητές 
μπορεί να ενταχθούν σε τμήματα και να ξεκινήσουν μαθή¬ 
ματα ΠΔΣ οποτεδήποτε μέσα στο σχολικό έτος, με την 
προϋπόθεση ότι υφίστανται θέσεις στο οικείο τμήμα ΠΔΣ. 

β) Τα μαθήματα για όλες τις τάξεις Ενιαίων και Εσπερι¬ 
νών Λυκείων καθώς και των δύο κύκλων ΤΕΕ, στα οποία 
πραγματοποιείται πρόσθετη διδακτική στήριξη είναι: 

Αρχαία Ελληνικά 
Νέα Ελληνικά 
Μαθηματικά 
Φυσική 
Χημεία 
Ξένη γλώσσα 


Αρχαία Ελληνικά 

Νέα Ελληνικά 

Μαθηματικά 

Φυσική 

Χημεία 

Ξένη γλώσσα 

Βιολογία 

Αρχαία Ελληνικά Νέα Ελληνικά 

σε προγραμ/κό περιβάλλον 
Ηλεκτρολογία 
Αρχές οργάνωσης 
& Διοίκησης Επιχ/σεων 
Αρχές οικονομικής θεωρίας 


Μαθηματικά 
Φυσική 
Χημεία 
Ξένη γλώσσα 


Νέα Ελληνικά 
Μαθηματικά 
Φυσική 
Χημεία 
Ξένη γλώσσα 


Νέα Ελληνικά 

Μαθηματικά 

Φυσική 

Ξένη γλώσσα 


2. α) ΤμήμαγιατηνΠΔΣ θεωρείται κάθε τμήμα διδασκα¬ 
λίας μαθήματος της παραγράφου 1 εδάφιο β του παρό¬ 
ντος. Κάθε τμήμα πρόσθετης διδακτικής στήριξης συ¬ 
γκροτείται από 5 έως 10 μαθητές. Σε περίπτωση διακοπής 
της φοίτησης ορισμένου αριθμού μαθητών και μείωσης 
του αριθμού κάτω από το κατώτατο όριο μπορεί να γίνε¬ 
ται συγχώνευση των σχετικών τμημάτων με απόφαση του 
Σχεδιαστή Αξιολόγησης, η οποία κοινοποιείται στον οι¬ 
κείο Προϊστάμενο Διεύθυνσης. 

β) Η εγγραφή των μαθητών στα τμήματα ΠΔΣ είναι προ¬ 
αιρετική. Στα τμήματα ΠΔΣ μπορεί να εγγράφεται μέχρι 
το 35% των μαθητών κάθε τάξης ανά μάθημα. Ειδικά για 
τα Εσπερινά και τα Εκκλησιαστικά Λύκεια, το ποσοστό 
αυτό μπορεί να φτάσει ως το 50%. Οι μαθητές επιλέγονται 
από τον Σχεδιαστή Αξιολόγησης μετά από πρόταση της 
Επιτροπής Παρακολούθησης, όπως αυτή καθορίζεται 
στο άρθρο 3, παράγραφος 1, αφού συγκεντρωθούν οι αι¬ 
τήσεις συμμετοχής των μαθητών και οι προτάσεις των δι¬ 
δασκόντων καθηγητών. Κριτήριο επιλογής σε περίπτωση 
ύπαρξης περισσότερων αιτήσεων αποτελεί ο βαθμός μα¬ 
θησιακών δυσκολιών των μαθητών. 

γ) Στην περίπτωση κατά την οποία σε τμήμα ΠΔΣ έχουν 
εγγράφει λιγότεροι μαθητές από το προβλεπόμενο ποσο¬ 
στό στην παρ. 2 εδ. βτου άρθρου αυτού, με απόφαση του 
Σχεδιαστή Αξιολόγησης μπορεί να επιτραπεί η συμμετο¬ 
χή μαθητών σε τμήματα ΠΔΣ ίδιας τάξης στα μαθήματα 
που έχουν μεγαλύτερη ζήτηση ή και σε τμήματα ΠΔΣ άλ¬ 
λης τάξης μέχρις ότου καλυφθεί το ελλείπον ποσοστό. 
Επίσης μπορεί να γίνει μεταφορά ποσοστού από Λύκειο 
σε Λύκειο ή από ΤΕΕ σε ΤΕΕ με απόφαση του οικείου 
Προϊσταμένου Διεύθυνσης μετά από εισήγηση των Σχε¬ 
διαστών Αξιολόγησης των δύο σχολικών μονάδων. Η με¬ 
ταφορά του ποσοστού της προηγουμένης παραγράφου 
μπορεί να γίνει με απόφαση του προϊσταμένου Διεύθυν¬ 
σης στον οποίο ανήκουν τα σχολεία και χωρίς την εισήγη¬ 
ση των Σχεδιαστών Αξιολόγησης, εφόσον διαπιστωθεί 
από τον ίδιον η δυνατότητα αυτή. Σε περίπτωση μεταφο¬ 
ράς ποσοστού χωρίς εισήγηση των Σχεδιαστών Αξιολό¬ 
γησης, ο προϊστάμενος Διεύθυνσης συγχρόνως με την 
απόφασή του συντάσσει αιτιολογική έκθεση την οποία 
αποστέλλει στον υπεύθυνο του έργου. Με όμοια απόφα¬ 
ση μπορεί να γίνει μεταφορά ολόκληρου του ποσοστού 
σε άλλο σχολείο, σε περίπτωση που δεν εφαρμόζεται 
πρόγραμμα ΠΔΣ σε συγκεκριμένη σχολική μονάδα, 
δ) Οι ποσοστώσεις του εδαφίου β της παραγράφου αυ¬ 


τής δεν εφαρμόζονται στα Λύκεια ή ΤΕΕ παραμεθόριων 
και νησιωτικών περιοχών, όπως και στα Λύκεια μαθητών 
με ειδικές ανάγκες, όπου μπορούν να παρακολουθούν 
τμήματα πρόσθετης διδακτικής στήριξης ως και το 100% 
των μαθητών. Στα παραπάνω Λύκεια ή ΤΕΕ, και εφόσον οι 
συνθήκες το επιβάλλουν, μπορεί να σχηματίζονται τμή¬ 
ματα με λιγότερους των πέντε μαθητών μετά από αιτιο¬ 
λογημένη απόφαση του Προϊσταμένου Διεύθυνσης Δευ¬ 
τεροβάθμιας Εκπαίδευσης. 

Με όμοια απόφαση, είναι δυνατόν να σχηματίζονται 
τμήματα με λιγότερους από πέντε μαθητές και να μην 
εφαρμόζονται οι ποσοστώσεις του εδαφίου β' και σε άλ¬ 
λες εξαιρετικές περιπτώσεις, προκειμένου για ιδιαίτερα 
απομακρυσμένα από αστικά κέντρα ή απομονωμένα σχο¬ 
λεία. 

ε) Με απόφαση του οικείου Προϊστάμενου Διεύθυνσης 
μπορεί να δημιουργούνται σε αστικές περιοχές Κέντρα 
ΠΔΣ, με σκοπό να εξυπηρετούνται οι μαθητές δύο ή πε¬ 
ρισσοτέρων σχολείων. Το κοινό πρόγραμμα ΠΔΣ λει¬ 
τουργεί στο Λύκειο ή ΤΕΕ που έχει τους περισσότερους 
μαθητές, εφόσον βέβαια καλύπτει τις προϋποθέσεις χώ¬ 
ρων. Καταβάλλεται προσπάθεια σχηματισμού τουλάχι¬ 
στον 6 τμημάτων ΠΔΣ, είτε το πρόγραμμα γίνεται σε αυ¬ 
τόνομη σχολική μονάδα, είτε σε περίπτωση κοινού προ¬ 
γράμματος. Σε ειδικές περιπτώσεις, και μετά από 
αιτιολογημένη απόφαση του Προϊσταμένου Διεύθυνσης, 
μπορεί να λειτουργήσει πρόγραμμα ΠΔΣ με λιγότερα από 
6 τμήματα ανά σχολείο ή ανά κέντρο. 

στ) Παρέχεται η δυνατότητα στον μαθητή να παρακο¬ 
λουθήσει πρόγραμμα Π.Δ.Σ. σε διαφορετικό σχολείο ή κέ¬ 
ντρο απ’ αυτό στο οποίο φοιτά, αρκεί να προσκομίσει στο 
σχολείο που επιλέγει βεβαίωση μη παρακολούθησης ΠΔΣ 
του σχολείου που φοιτά. 

Άρθρο 2 

Οργάνωση του ΠΔΣ 

1. Η έναρξη των Προγραμμάτων ΠΔΣ σε κάθε Λύκειο και 
ΤΕΕ ορίζεται με απόφαση του οικείου Προϊσταμένου Δι¬ 
εύθυνσης. Η απόφαση αυτή κοινοποιείται εντός 10 ημε¬ 
ρών από την έναρξη λειτουργίας ΠΔΣ στην ΔΣΔΕ/Γρα¬ 
φείο ΠΔΣ και στον Υπεύθυνο του Έργου, συνοδευόμενη 
από πρόταση υλοποίησης προγράμματος ΠΔΣ στην 
οποία αναφέρονται: 
α) Στοιχεία Σχολικής Μονάδας 
β) Όνομα Σχεδιαστή Αξιολόγησης 

γ) Αριθμός τμημάτων ανά μάθημα και τάξη 

δ) Αριθμός συμμετεχόντων μαθητών 

ε) Αριθμός εκπαιδευτικών 

στ) Ωρολόγιο Πρόγραμμα ΠΔΣ και αιτιολογημένες απο¬ 
κλίσεις από την απόφαση. 

2. Κάθε μάθημα του προγράμματος πρόσθετης διδα¬ 
κτικής στήριξης διδάσκεται έως και τέσσερις ώρες εβδο- 
μαδιαίως. Η διδακτική ώρα είναι διάρκειας 45 λεπτών. 

Σε όσα μαθήματα χωρίζονται σε κλάδους (π.χ. Άλγεβρα 
και Γεωμετρία), εφ’ όσον ορισμένοι μαθητές επιθυμούν να 
παρακολουθήσουν τον ένα κλάδο και δημιουργηθεί αμι¬ 
γές τμήμα μόνο στο κλάδο αυτό, έχουντο δικαίωμα παρα¬ 
κολούθησης έως και 4 ώρες εβδομαδιαίως. Τους κλάδους 
μπορεί να διδάσκει διαφορετικός καθηγητής. Όταν υπάρ¬ 
χουν αντικειμενικές δυσκολίες, με αιτιολογημένη απόφα¬ 
ση του Σχεδιαστή Αξιολόγησης μπορεί να πραγματοποιεί¬ 
ται συνεχές δίωρο διδασκαλίας στο ίδιο μάθημα. 

3. Κάθε μαθητής μπορεί να παρακολουθεί προγράμμα¬ 
τα Π.Δ.Σ μέχρι δώδεκα ώρες εβδομαδιαίως. Εάν μαθητής 
απουσιάσει αδικαιολόγητα από τα προγράμματα αυτά 
για περισσότερες από πέντε ημέρες θεωρείται ότι διέκο¬ 
ψε τη φοίτηση του και αποκλείεται από τη συνέχεια. 

4. Ο ακριβής προγραμματισμός των μαθημάτων γίνεται 
από το Σχεδιαστή Αξιολόγησης. Ο Σχεδιαστής Αξιολόγη¬ 
σης οφείλει να λαμβάνει υπόψη του τη γνώμη της Επιτρο¬ 
πής Παρακολούθησης, τις τοπικές συνθήκες, τις δυνατό¬ 
τητες μετακίνησης μαθητών, καθηγητών κλπ. Τατμήματα 
ΠΔΣ λειτουργούν σε αντίθετη βάρδια από το κανονικό 
πρόγραμμα ή και το Σάββατο και λαμβάνεται μέριμνα 
ώστε να διατίθεται αρκετός χρόνος (τουλάχιστον 2 
ώρες), για ανάπαυση των μαθητών ανάμεσα στο κανονικό 
πρόγραμμα και στο πρόγραμμα ΠΔΣ. Σε εξαιρετικές πε¬ 
ριπτώσεις όπου υπάρχει δυσκολία μετακινήσεων, έλλει¬ 
ψη αιθουσών, καθηγητών ή συγκοινωνιών και μετά από 
πλήρως αιτιολογημένη απόφαση του Προϊσταμένου Δι¬ 
εύθυνσης, το πρόγραμμα ΠΔΣ μπορεί να γίνεται σε συνέ¬ 
χεια του κανονικού προγράμματος, μετά από ημίωρο διά¬ 
λειμμα. Σ’ αυτές τις εξαιρετικές περιπτώσεις, η ημιδια¬ 
τροφή των μαθητών καλύπτεται από το πρόγραμμα. 

5. Ως αίθουσες διδασκαλίας χρησιμοποιούνται οι αίθου¬ 
σες της ίδιας σχολικής μονάδας ή γειτονικής. Σε περίπτω¬ 
ση αδυναμίας εξεύρεσης αιθουσών Γυμνασίων ή Λυκείων 
ή ΤΕΕ μπορούν να χρησιμοποιηθούν αίθουσες Δημοτικών 
Σχολείων ή αίθουσες του Δήμου ή της Νομαρχίας ή άλλου 
φορέα του δημόσιου τομέα, ύστερα από σχετική απόφα¬ 
ση του Προϊσταμένου Διεύθυνσης Β/βάθμιας Εκπαίδευ¬ 
σης, αφού ληφθεί υπόψη η γνώμη των αρμοδίων προϊστα¬ 
μένων γραφείων των οποίωντα σχολεία συμμετέχουν στο 
πρόγραμμα Π.Δ.Σ και η γνώμη των αρμοδίων Σχεδιαστών 
Αξιολόγησης ΠΔΣ. Σε περίπτωση χρήσης αιθουσών Δη¬ 
μοτικών Σχολείων ή του Δήμου ή της Νομαρχίας απαιτεί¬ 
ται και η συγκατάθεση του Προϊσταμένου Πρωτοβάθμιας 
Εκπαίδευσης ή του Δημάρχου ή του Νομάρχη αντίστοιχα. 
Σε εξαιρετικές περιπτώσεις μπορούν να ενοικιασθούν αί¬ 
θουσες διδασκαλίας από τον Σχεδιαστή Αξιολόγησης με 
τη σύμφωνη γνώμη της Επιτροπής Παρακολούθησης, κα¬ 
τόπιν έγκρισης από τον Υπεύθυνο του έργου. 

Άρθρο 3 

Όργανα συντονισμού και διεύθυνσης 
του Προγράμματος ΠΔΣ 

Ι.Το Ιο δεκαήμερο του Σεπτεμβρίου, με πράξη του Δι¬ 


ευθυντή του Σχολείου συστήνεται Επιτροπή Παρακολού¬ 
θησης ΠΔΣ η οποία αποτελείται από: 

ί) το Διευθυντή του σχολείου, 

ϋ - ίϋ) δύο εκπαιδευτικούς από το σύλλογο διδασκόντων 

ίν) έναν εκπρόσωπο του συλλόγου γονέων και κηδεμό¬ 
νων και 

ν) έναν εκπρόσωπο του Δεκαπενταμελούς Συμβουλίου 
των μαθητών. 

Στην 1η της συνεδρίαση η Επιτροπή Παρακολούθησης 
αποφασίζει εάν θα υλοποιηθεί πρόγραμμα ΠΔΣ στη συ¬ 
γκεκριμένη σχολική μονάδα και ορίζεται ο Σχεδιαστής 
Αξιολόγησης του Προγράμματος. Σχεδιαστής Αξιολόγη¬ 
σης του Προγράμματος ΠΔΣ είναι, κατ’αρχήν, ο Διευθυ¬ 
ντής του Λυκείου ή ΤΕΕ στο πλαίσιο του οποίου αυτό ορ¬ 
γανώνεται. Σε περίπτωση που ο Διευθυντής δεν αποδέχε¬ 
ται, ορίζεται ο Υποδιευθυντής του ιδίου Λυκείου ή ΤΕΕ. Σε 
περίπτωση που ούτε ο Υποδιευθυντής αποδέχεται, ως 
Σχεδιαστής Αξιολόγησης ορίζεται μόνιμος εκπαιδευτικός 
της ίδιας ή γειτονικής σχολικής μονάδας ή της Διεύθυν¬ 
σης ή Γ ραφείου Εκπαίδευσης, ο οποίος επιλέγεται από 
τον οικείο Προϊστάμενο Διεύθυνσης. Σε κάθε περίπτωση 
που ο Διευθυντής δεν είναι Σχεδιαστής Αξιολόγησης 
οφείλει να παρέχει κάθε διευκόλυνση στο Σχεδιαστή 
Αξιολόγησης για τη καλύτερη υλοποίηση του προγράμ¬ 
ματος και ο Σχεδιαστής Αξιολόγησης συμμετέχει ως το 
ένα από τα δύο μέλη του συλλόγου διδασκόντων στην 
Επιτροπή Παρακολούθησης. 

Οι αρμοδιότητες της Επιτροπής Παρακολούθησης εί¬ 
ναι οι εξής: 

α) Προτείνει τους μαθητές που θα παρακολουθήσουν 
πρόγραμμα ΠΔΣ. 

β) Επιλέγει τους καταλληλότερους απ’ τους μόνιμους, 
αναπληρωτές της ίδιας ή γειτονικής σχολικής μονάδας 
που επιθυμούν να διδάξουν σε τμήματα ΠΔΣ. 

γ) Προτείνει προς πρόσληψη στον Προϊστάμενο Διεύ¬ 
θυνσης τους ωρομισθίους καθηγητές που έχουν υποβά¬ 
λει σχετική αίτηση στην αντίστοιχη Διεύθυνση Δευτερο¬ 
βάθμιας Εκπαίδευσης. 

δ) Εισηγείται στον Προϊστάμενο Διεύθυνσης, μετά και 
από γνώμη του Σχολικού Συμβούλου της αντίστοιχης ει¬ 
δικότητας, την ανάκληση ορισμού του εκπαιδευτικού που 
δεν ανταποκρίνεται στο έργο του. Η γνώμη του Σχολικού 
Συμβούλου δίδεται σε δεκαπενθήμερη προθεσμία απάτη 
λήψη της σχετικής εισήγησης της Επιτροπής, άλλως ο 
Προϊστάμενος Διεύθυνσης εκδίδει τη σχετική απόφασή 
του και χωρίς αυτήν. 

Σε περίπτωση λειτουργίας κοινού προγράμματος ΠΔΣ, 
Σχεδιαστής Αξιολόγησης και Επιτροπή Παρακολούθη¬ 
σης είναι αυτοί του Σχολείου στο οποίο στεγάζεται το 
πρόγραμμα. 

2. Ο Σχεδιαστής Αξιολόγησης διασφαλίζει το συντονι¬ 
σμό, την οργάνωση, την οικονομική διαχείριση και τη δι¬ 
εύθυνση του Προγράμματος ΠΔΣ και έχει ως έργο την 
εύρυθμη λειτουργία και άσκηση εποπτείαςτου Προγράμ¬ 
ματος Π.Δ.Σ. στη Σχολικήτου μονάδα. Επίσης μεριμνά για 
την ομαλή εφαρμογή των σχεδιασμένων δράσεων, τη συ¬ 
γκέντρωση και την αποστολή των αναγκαίων στοιχείων 
στην ΔΣΔΕ/Γραφείο Πρόσθετης Διδακτικής Στήριξης και 
στο Γ ραφείο Ειδικού Λογαριασμού του ΥΠΕΠΘ. 

Οι αρμοδιότητες του Σχεδιαστή Αξιολόγησης είναι συ¬ 
γκεκριμένα οι εξής: 

α) Οργανώνει τα τμήματα Π.Δ.Σ. με μαθητές που προ- 
τάθηκαν από την Επιτροπή Παρακολούθησης και μετά- 

φέρει, αν χρειάζεται, ελλείπον ποσοστό από τμήμα ΠΔΣ 
σε άλλο τμήμα ή και τάξη, κατά τα οριζόμενα στο άρθρο 1 
της παρούσας. Επίσης, όταν οι ανάγκες το απαιτούν, ζη¬ 
τά από τον Προϊστάμενο να εγκρίνει την μεταφορά ποσο¬ 
στού από άλλο σχολείο. 

β) Συντάσσει το πρόγραμμα της Π.Δ.Σ. σε συνεννόηση 
με τους διδάσκοντες καθηγητές της Π.Δ.Σ. Για την καλύ¬ 
τερη απόδοση του προγράμματος συνεργάζεται με τους 
καθηγητές του κανονικού προγράμματος του σχολείου 
και τους καθηγητές του προγράμματος της ΠΔΣ, και με¬ 
ταφέρει τις εκπαιδευτικές απόψεις τους μέσω του Δελτί¬ 
ου Προόδου που δημιουργεί για το κάθε μαθητή. Υπό¬ 
δειγμα του δελτίου προόδου συντάσσεται από την Επι¬ 
στημονική Επιτροπή και αποστέλλεται στα Σχολεία με την 
έναρξη του Σχολικού έτους. Επιβλέπει τις παρουσίες των 
μαθητών καιτων καθηγητών. Προετοιμάζει και οργανώνει 
σε συνεργασία με τους διδάσκοντες καθηγητές, δοκιμα¬ 
σίες αξιολόγησης των μαθητών (περίπου μία δοκιμασία 
το μήνα ανά μάθημα) και έχει τη δυνατότητα αξιολόγησης 
του προγράμματος ΠΔΣ στο σχολείο του. 

Οι συναφείς υποχρεώσεις του υπολογίζονται ως εξής, 
ανάλογα με τα τμήματα ευθύνης του: 
ί) Με 1 ή 2τμήματα Π.Δ.Σ. : 2 ώρες εβδομαδιαίως 

μ) Από 3 έως 6 τμήματα Π.Δ.Σ. : 3 ώρες εβδομαδιαίως 

ιϋ) Από 7 έως 10 τμήματα Π.Δ.Σ. : 4 ώρες εβδομαδιαίως 

ϊν) Από 11 έως 15 τμήματα Π.Δ.Σ. : 5 ώρες εβδομαδιαίως 

ν) Από 16 έως 20 τμήματα Π.Δ.Σ. : 6 ώρες εβδομαδιαίως 

νϊ) Από 21 έως 25 τμήματα Π.Δ.Σ. : 7 ώρες εβδομαδιαίως 

νϋ)Από 26 τμήματα Π.Δ.Σ.καιπάνω : 8 ώρες εβδομαδιαίως 
Το όνομά του και οι ώρες απασχόλησης που του αναλο¬ 
γούν κατά τα ανωτέρω αναφέρονται στο ωρολόγιο πρό¬ 
γραμμα κάτω από τα ονόματα των υπολοίπων διδασκό¬ 
ντων σαν «εκπαιδευτική συνεργασία» και μοιράζονται μέ¬ 
σα στην εβδομάδα κατά τις ημέρες εφαρμογής του 
προγράμματος. 

γ) Μπορεί να διδάξει στο πρόγραμμα, σε περίπτωση 
που υπάρχει έλλειψη καθηγητών, μετά από έγκριση του 
Προϊσταμένου Διεύθυνσης. Η δυνατότητα αυτή του πα¬ 
ρέχεται μόνο σε εξαιρετικές περιπτώσεις, αφού αποκλει¬ 
στούν όλες οι άλλες πιθανές λύσεις. 

δ) Κάθε τρίμηνο υποβάλλει στην οικεία Διεύθυνση Εκ¬ 
παίδευσης δελτίο με τους εξής φυσικούς δείκτες του 
προγράμματος: 

ί) συνολικό αριθμό μαθητών ΠΔΣ ανά τάξη 
ϋ) αριθμό μαθητών και τμημάτων ΠΔΣ ανά μάθημα και 
τάξη 

ίϋ) αριθμό διδασκόντων σε τμήματα ΠΔΣ 
ίν) ώρες διδασκαλίας εβδομαδιαίως 
ν) αριθμό μαθητών που εγράφησαν και αυτών που διέ¬ 
κοψαν το πρόγραμμα. 

Επίσης υποβάλλει κάθε τρίμηνο στο Γ ραφείο Ειδικού 
Λογαριασμού του ΥΠΕΠΘ δελτίο με τα σχετικά οικονομι¬ 
κά στοιχεία. 

ε) Συντάσσει τελική ετήσια έκθεση αξιολόγησης του 
προγράμματος ΠΔΣ του σχολείου του, την οποία απο¬ 
στέλλει στη Διεύθυνση ΔΕ που ανήκει. Η έκθεση αυτή πε¬ 
ριέχει τους φυσικούς δείκτες, τα στατιστικά στοιχεία και 
τα αποτελέσματα των δοκιμασιών. 

στ) Παρακολουθεί την απόδοση των μαθητών και φρο¬ 
ντίζει να επιλύει τα αναφυόμενα προβλήματα. Υποχρεώ¬ 
νεται επίσης να διοργανώσει δύο τουλάχιστον ενημερω¬ 
τικές συναντήσεις για τα Προγράμματα Π.Δ.Σ. τηνπρώτη 
πριν από την έναρξη της Π.Δ.Σ. και τη δεύτερη μετά τις 


διακοπές των Χριστουγέννων. Στις συναντήσεις μπορούν 
να συμμετέχουν καθηγητές του Συλλόγου Διδασκόντων 
και της ΠΔΣ, Γονείς, Κηδεμόνες και μαθητές. 

3. Υπεύθυνος για την διοικητική διεύθυνση του Προ¬ 
γράμματος ΠΔΣ, σε επίπεδο Δ/νσης Εκπαίδευσης, είναι ο 
Προϊστάμενος της Διεύθυνσης. Ειδικά στις Διευθύνσεις 
ΔΕ Α', Β', Γ και Δ' Αθήνας, Ανατολικής Αττικής, Πειραιά, 
Αχάΐας, Α' Θεσσαλονίκης, Β' Θεσσαλονίκης και Κυκλάδων 
υπεύθυνοι για τα σχολεία ευθύνης τους είναι και οι Προϊ¬ 
στάμενοι των Γ ραφείων Εκπαίδευσης, οι οποίοι ασκούν 
όλες τις σχετικές με την ΠΔΣ αρμοδιότητες που έχουν, 
βάσει της παρούσας, οι Προϊστάμενοι Διευθύνσεων. 

Οι αρμοδιότητες του Προϊσταμένου Διεύθυνσης είναι: 
α) Με απόφασή του εγκρίνει την έναρξη λειτουργίας 
τμημάτων ΠΔΣ σε κάθε λύκειο ή κοινό πρόγραμμα ΠΔΣ σε 
δύο ή περισσότερα λύκεια ή ΤΕΕ ίδιας ή γειτονικών πόλε¬ 
ων ή κωμοπόλεων, όπως αναφέρεται στη παράγραφο 1 
του άρθρου 2. Στην απόφαση αυτή αναφέρει το Σχεδια¬ 
στή Αξιολόγησης, τους διδάσκοντες καθηγητές και την 
Επιτροπή Παρακολούθησης κάθε σχολείου, τον αριθμό 
των δημιουργού μενών τμημάτων, ανά μάθημα και τάξη, 
και τον αριθμό μαθητών κατά την έναρξη του προγράμ¬ 
ματος. Η απόφαση αυτή διαβιβάζεται στην ΔΣΔΕ/Γρα¬ 
φείο ΠΔΣ της Διεύθυνσης Σπουδών του ΥΠΕΠΘ και στη 
ΔιΚΠΣ/Τμήμα Δ'/Γραφείο Ειδικού Λογαριασμού του 
ΥΠΕΠΘ. 

β) Με απόφαση του Περιφερειακού Διευθυντή Εκπαί¬ 
δευσης, και εφόσον αυτός ελλείπει με απόφαση του 
Υπεύθυνου του Έργου διοργανώνει σεμινάρια για τη δι¬ 
οίκηση και οργάνωση της ΠΔΣ για τους Σχεδιαστές Αξιο¬ 
λόγησης του προγράμματος, στα οποία μπορεί να διδά¬ 
σκει και ο ίδιος μέχρι 10 ώρες ετησίως. Γ ια τα σεμινάρια 
αυτά, τα οποία δεν μπορεί να είναι μικρότερα των 4 ωρών 
έκαστο, ορίζει γραμματειακή υποστήριξη. Η γραμματεία 
είναι υπεύθυνη για την τήρηση παρουσιολογίου, τη γενι¬ 
κή οργάνωση των σεμιναρίων και τη συμπλήρωση των εγ¬ 
γράφων που της ζητούνται από τη ΔΣΔΕ/Γ ραφείο Π.Δ.Σ. 
του ΥΠ.Ε.Π.Θ καθ’ όλη τη διάρκεια του προγράμματος. 

γ) Ανακαλεί τον ορισμό εκπαιδευτικών που δεν ανταπο- 
κρίνονται στο έργο τους, όπως προβλέπεται στο άρθρο 3 
παρ. 1 εδ. δ της απόφασης αυτής. 

δ) Ορίζει με απόφασή του ως αντικαταστάτη του Προϊ¬ 
στάμενο Γ ραφείου Εκπαίδευσης ή άλλο εκπαιδευτικό με 
βαθμό Α', ως Επόπτη Διεύθυνσης ΠΔΣ, σε περίπτωση που 
δεν επιθυμεί ν’ αναλάβειτο έργο ο ίδιος. Ο Επόπτης Διεύ¬ 
θυνσης ασκεί όλες τις σχετικές με την ΠΔΣ αρμοδιότητες 
που έχουν βάσει της παρούσας οι Προϊστάμενοι Διευθύν¬ 
σεων. 

ε) Σε συνεννόηση με το Σχεδιαστή-Αξιολογητή του κά¬ 
θε σχολείου, αποφασίζει αν σε Λύκεια ή ΤΕΕ παραμεθό¬ 
ριων ή νησιωτικών περιοχών ή σε ειδικές περιπτώσεις αυ¬ 
ξάνεται το ποσοστό παρακολούθησης ή δημιουργούνται 
τμήματα με λιγότερους από 5 μαθητές. 

στ) Στο πλαίσιο της διοικητικής διαχείρισης του προ¬ 
γράμματος λειτουργεί ως σύνδεσμος Διευθύνσεων και 
Γ ραφείων Εκπαίδευσης με το Γ ραφείο Π.Δ.Σ. της Δ.Σ.Δ.Ε. 
και με το Γραφείο Ειδικού Λογαριασμού του ΥΠ.Ε.Π.Θ. 

ζ) Αποφασίζει σε ειδικές περιπτώσεις την αύξηση του 
αριθμού των ωρών διδασκαλίας μόνιμων καθηγητών μέ¬ 
χρι 8 ώρες συνολικά ή ωρομίσθιων καθηγητών σε 15 . 
Αποφασίζει επίσης για το αν θα διδάξει ο Σχεδιαστής 
Αξιολόγησης του Προγράμματος στο πρόγραμμα του 
σχολείου, όταν αυτό είναι αναγκαίο. 

η) Επισκέπτεται μια φορά το τρίμηνο, χωρίς προηγού¬ 
μενη ειδοποίηση, τα λύκεια ευθύνης του, για να ελέγξει το 
έργο της Π.Δ.Σ., ομαδοποιώντας τα, με σκοπό την ελαχι- 
στοποίησητων μετακινήσεων του. Η ημερομηνία επίσκε¬ 
ψής του βεβαιώνεται με υπεύθυνη δήλωσή του που κατα¬ 
θέτει ανά τρίμηνο. Για τις επισκέψεις αυτές δικαιούται 
αποζημίωση για έξοδα μετακίνησης και διατροφής. 

θ) Μεριμνά για την εξεύρεση των κατάλληλων χώρων 
για την υλοποίηση του προγράμματος Π.Δ.Σ. στην περί¬ 
πτωση που υπάρχει πρόβλημα χώρου στις σχολικές μο¬ 
νάδες και δεν μπορεί να λυθεί από τον αρμόδιο Σχεδιαστή 
Αξιολόγησης. 

ι) Είναι υπόλογος έναντι του Ειδικού Λογαριασμού του 
ΥΠ.Ε.Π.Θ. για τις δαπάνες οικονομικής διαχείρισης του 
προγράμματος. 

ια) Προσλαμβάνει τους ωρομίσθιους εκπαιδευτικούς 
που πρόκειται να διδάξουν στην Π.Δ.Σ., λαμβάνοντας 
υπόψη τις προτάσεις των Επιτροπών Παρακολούθησης. 
Σε περίπτωση που δεν υπάρχουν ανάλογες προτάσεις, η 
επιλογή γίνεται από τον Προϊστάμενο με βάση αντικειμε¬ 
νικά κριτήρια (εμπειρία σε προγράμματα εξατομικευμέ- 
νης διδασκαλίας, εκπαιδευτική προϋπηρεσία κ.λπ.) 

4. Υπεύθυνος διοικητικά για την Π.Δ.Σ. σε πανελλήνιο 
επίπεδο είναι ο Υπεύθυνος του Έργου και η ΔΣΔΕ/Γρα¬ 
φείο Πρόσθετης Διδακτικής Στήριξης του ΥΠΕΠΘ. 

Η ΔΣΔΕ/Γ ραφείο ΠΔΣ του ΥΠΕΠΘ έχει τις εξής αρμο¬ 
διότητες: 

α) Ασκεί την κεντρική εποπτεία του προγράμματος και 
ελέγχει την εύρυθμη λειτουργία του στις σχολικές μονά¬ 
δες με αιφνιδιαστικούς δειγματοληπτικούς ελέγχους. 

β) Διοργανώνει ημερίδες ενημέρωσης και επιμόρφω¬ 
σης των Προϊσταμένων - Εποπτών και των Σχολικών Συμ¬ 
βούλων αντίστοιχα ή των Σχεδιαστών Αξιολόγησης. Οι 
ημερίδες αυτές γίνονται σε κεντρικό επίπεδο ή κατά τό¬ 
πους σε ευρύτερες περιφέρειες, με Απόφαση του Γενι¬ 
κού Γραμματέα ΥΠΕΠΘ, στην οποία καθορίζονται ο τό¬ 
πος, ο χρόνος διενέργειας των ημερίδων, οι εισηγητές, η 
γραμματεία, οι αμοιβές καιοιλοιπές δαπάνες. Οι Επόπτες 
και οι Σχολικοί Σύμβουλοι στη συνέχεια με τοπικές ημερί¬ 
δες και σεμινάρια ενημερώνουν και επιμορφώνουν τους 
Σχεδιαστές Αξιολόγησης και τους καθηγητές του προ¬ 
γράμματος αντίστοιχα. 

γ) Συλλέγει τους φυσικούς δείκτες του προγράμματος 
και τα στατιστικά στοιχεία τα οποία χρησιμοποιεί για τη 
σύνταξη των τριμηνιαίων δελτίων του έργου και της τελι¬ 
κής ετήσιας έκθεσης, τα οποία υποβάλλει στη ΔΙΚΠΣ. 

δ) Συντάσσει τα απαραίτητα Τεχνικά Δελτία σε συνερ¬ 
γασία με τη Διεύθυνση ΚΠΣτου ΥΠΕΠΘ και τις απαραίτη¬ 
τες Κ.Υ.Α. και εγκυκλίους οργάνωσης και λειτουργίας του 
έργου. 

Άρθρο 4 

Εκπαιδευτικό Προσωπικό ΠΔΣ 

1. Στα Προγράμματα Π.Δ.Σ. διδάσκουν μόνιμοι και ανα¬ 
πληρωτές καθηγητές των σχολείων στο πλαίσιο των οποί¬ 
ων οργανώνονται αυτά ή καθηγητές άλλου σχολείου, λυ¬ 
κείου ή γυμνασίου ή ΤΕΕ, της ίδιας ή και άλλης πόλης ή και 
ωρομίσθιοι καθηγητές: 

α) Οι μόνιμοι καθηγητές και αναπληρωτές που συμμε¬ 
τέχουν στο πρόγραμμα επιλέγονται από την Επιτροπή 
Παρακολούθησης του Λυκείου. 

β) Οι ωρομίσθιοι καθηγητές προτείνονται από την Επι¬ 


τροπή Παρακολούθησης από τους καταλόγους που 
έχουν συντάξει οι Διευθύνσεις Δευτεροβάθμιας Εκπαί¬ 
δευσης. Η πρόταση πρόσληψης αποστέλλεται στη Διεύ¬ 
θυνση και ο Προϊστάμενος Διεύθυνσης προσλαμβάνει 
τους ωρομίσθιους καθηγητές και υπογράφει τις σχετικές 
συμβάσεις πρόσληψης. 

2. Κάθε μόνιμος ή αναπληρωτής καθηγητής μπορεί να 
διδάσκει σε τμήματα ΠΔΣ μέχρι και 6 ώρες εβδομαδιαίως, 
ενώ ο ωρομίσθιος καθηγητής μέχρι 10 ώρες εβδομαδιαί¬ 
ως. Σε σχολεία που απέχουν πέραν των 25 χιλιομέτρων 
από την έδρα της οικείας Διεύθυνσης ή Γ ραφείου Εκπαί¬ 
δευσης ή όπου υπάρχει δυσκολία εξεύρεσης καθηγητών, 
οι μόνιμοι καθηγητές και οι αναπληρωτές μπορούν να δι¬ 
δάξουν μέχρι 8 ώρες την εβδομάδα και οι ωρομίσθιοι μέ¬ 
χρι 15, κατόπιν αιτιολογημένης απόφασης του Προϊστα¬ 
μένου Διεύθυνσης. 

3. Στα προγράμματα Π.Δ.Σ. μπορούν να διδάξουν ή να 
αναλάβουν το ρόλο του Σχεδιαστή Αξιολόγησης και οι κα¬ 
θηγητές που υπηρετούν στα ΕΚΦΕ, καθώς και όσοι είναι 
αποσπασμένοι στις Διευθύνσεις και στα Γραφεία Δ.Ε., 
στην κεντρική Υπηρεσία του ΥΠΕΠΘ και στους εποπτευό¬ 
μενους απ’ αυτό φορείς. 

4. Καθηγητής μπορεί να διδάξει σε πρόγραμμα Πρό¬ 
σθετης Διδακτικής Στήριξης που εφαρμόζεται σε σχολείο 
διαφορετικής Διεύθυνσης ή Γ ραφείου από αυτό της θέ¬ 
σης που υπηρετεί, αρκεί να μην υπερβαίνει το όριο των 6 
ή 8 ωρών την εβδομάδα (10 ή 15 για ωρομισθίους αντι- 
στοίχως) και να βεβαιώνεται αυτό και στις δύο σχολικές 
μονάδες με υπεύθυνη δήλωσή του. 

5. Καθηγητές που έχουν δύο ή περισσότερα πτυχία δι¬ 
δάσκουν στα προγράμματα Πρόσθετης Διδακτικής Στή¬ 
ριξης με την ειδικότητα που έχουν διοριστεί ή στον κλάδο 
που έχουν μεταταγεί. Σε περίπτωση όμως που διδάσκουν 
στο σχολείο τους, ελλείψει καθηγητή ειδικότητας, ένα 
από τα μαθήματα που περιλαμβάνονται στο πρόγραμμα 
ΠΔΣ, μπορούν να διδάξουν το μάθημα αυτό στην Πρό¬ 
σθετη Διδακτική Στήριξη. 

6. Οι ώρες διδασκαλίας του προγράμματος Π.Δ.Σ. δεν 
θεωρούνται υπερωρίες κατά την έννοια της παρ. 16 του 
άρθρου 14του Ν. 1566/85. 

Άρθρο 5 

Θέματα διδασκαλίας και παρακολούθησης 

1. Ο καθηγητής του τακτικού ωρολογίου προγράμμα¬ 
τος δεν επιτρέπεται να διδάσκει τους ίδιους μαθητές, στο 
ίδιο αντικείμενο στο πρόγραμμα ΠΔΣ, εκτός εάν υπάρχει 
αντικειμενική αδυναμία κάλυψηςτου προγράμματος ΠΔΣ 
από άλλον εκπαιδευτικό, η οποία διαπιστώνεται με αιτιο¬ 
λογημένη έκθεση του Σχεδιαστή Αξιολόγησης και από¬ 
φαση του Προϊσταμένου Δευτεροβάθμιας Εκπαίδευσης. 

2. Οι καθηγητές που αναλαμβάνουν Τμήματα ΠΔΣ υπο- 
χρεούνται να ενημερώνουν το δελτίο προόδου του κάθε 
μαθητή ευθύνης τους μέσω του οποίου επικοινωνούν με 
τον καθηγητή του κανονικού προγράμματος. Στο δελτίο 
προόδου επισημαίνονται οι αδυναμίες του κάθε μαθητή 
και η γενικότερη πρόοδός του. 

3. Οι οικείοι Σχολικοί Σύμβουλοι έχουν την ευθύνη της 
καθοδήγησης, της συμβουλευτικής υποστήριξης και της 
επιστημονικής, παιδαγωγικής και διδακτικής εποπτείας 
της λειτουργίας των τμημάτων ΠΔΣ στα σχολεία που δι¬ 
δάσκεται το μάθημά τους. Επισκέπτονται τις σχολικές μο¬ 
νάδες, παρακολουθούντο μάθημα, συζητούν με τους μα- 

θήτες, συνεργάζονται με τους διδάσκοντες, το Σχεδιαστή 
Αξιολόγησης του Προγράμματος και το Διευθυντή του 
Σχολείου. Επιλύουντα αναφυόμενα προβλήματα και λαμ¬ 
βάνουν όλα τα ενδεικνυόμενα μέτρα για την επιτυχία του 
προγράμματος. Συγκεκριμένα οι αρμοδιότητες του Σχο¬ 
λικού Συμβούλου είναι οι εξής: 

α) Με απόφαση του Περιφερειακού Διευθυντή Εκπαί¬ 
δευσης, και εφόσον αυτός ελλείπει με απόφαση του 
Υπεύθυνου του Έργου, διοργανώνει σεμινάρια για εκπαι¬ 
δευτικά θέματα του προγράμματος, για την επιμόρφωση 
των καθηγητών της Πρόσθετης Διδακτικής Στήριξης και 
όσων Σχεδιαστών Αξιολόγησης έχουν ώρες διδασκαλίας 
στο πρόγραμμα. Για τα σεμινάρια αυτά, που δεν είναι δυ¬ 
νατόν να είναι μικρότερα των 4 ωρών έκαστο, ορίζεται 
ένας γραμματέας για κάθε Σχολικό Σύμβουλο. Ο γραμ¬ 
ματέας είναι υπεύθυνος για την τήρηση παρουσιολόγιου, 
τη γενική οργάνωση των σεμιναρίων και τη συμπλήρωση 
των σχετικών εγγράφων που του ζητούνται από την 
ΔΣΔΕ/Γραφείο Π.Δ.Σ και το Γραφείο του Ειδικού Λογα¬ 
ριασμού του ΥΠ.Ε.Π.Θ καθ’ όλη τη διάρκεια του προ¬ 
γράμματος. 

Εναλλακτικά, ως προς την αμοιβή των σχολικών συμ¬ 
βούλων: 

Κατά την επίσκεψή τους στις σχολικές μονάδες, στα 
πλαίσια των αρμοδιοτήτων τους της παραγράφου 3, οι 
σχολικοί σύμβουλοι μπορεί να παραδίδουν υποδειγματι¬ 
κή διδασκαλία δύο ωρών, παρουσία του εκπαιδευτικού 
του τμήματος ΠΔΣ. 

Συνολικά ο αριθμός των ωρών εισηγήσεων σε ημερίδες 
και των υποδειγματικών διδασκαλιών μπορεί να είναι μέ¬ 
χρι 30 ετησίως. 

β) Επισκέπτεται μια φορά το τρίμηνο, χωρίς προηγού¬ 
μενη ειδοποίηση τα λύκεια ευθύνης του, για να ελέγξει το 
έργο της Π.Δ.Σ., ομαδοποιώντας τα με σκοπό την ελαχι- 
στοποίηση των μετακινήσεώντου. Η ημερομηνία επίσκε¬ 
ψής του βεβαιώνεται με υπεύθυνη δήλωσή του που κατα¬ 
θέτει ανά τρίμηνο. Γ ια τις επισκέψεις αυτές δικαιούται 
αποζημίωση για έξοδα μετακίνησης και διατροφής. 

γ) Συντάσσει στο τέλος της χρονιάς Ετήσια Έκθεση την 
οποία υποβάλλει στην Δ.Σ.Δ.Ε/Γραφείο Π.Δ.Σ. του 
ΥΠ.Ε.Π.Θ. και στην Επιστημονική Επιτροπή της ΠΔΣ. Η 
έκθεση αυτή βασίζεται στην αποδελτίωση φύλλων αξιο¬ 
λόγησης της ΠΔΣ που έχουν συμπληρώσει οι μαθητές και 
οι καθηγητές που συμμετέχουν στο πρόγραμμα, συμπε¬ 
ράσματα από τα σεμινάρια και τις επισκέψεις του στα 
σχολεία και περιέχει προτάσεις και παρατηρήσεις για την 
πορεία του προγράμματος. 

5. Την κεντρική επιστημονική ευθύνη και καθοδήγηση 
της ΠΔΣ έχει η Επιστημονική Επιτροπή του ΥΠΕΠΘ που 
συγκροτείται με απόφαση του Υπουργού Εθνικής Παιδεί¬ 
ας και Θρησκευμάτων με ετήσια θητεία, που μπορεί να 
ανανεώνεται και αποτελείται από ένα σχολικό σύμβουλο 
ως Πρόεδρο και τέσσερα μέλη, σχολικούς συμβούλους ή 
εκπαιδευτικούς με βαθμό Α’. Με την ίδια απόφαση ορίζε¬ 
ται ο αναπληρωτής του Προέδρου από τα μέλη της Επι¬ 
τροπής. Η Επιτροπή συνεδριάζει τουλάχιστον μία φορά 
το μήνα. 

Η Επιστημονική Επιτροπή διευθύνει εκπαιδευτικά το έρ¬ 
γο σε συνεργασία με την ΔΣΔΕ/Γ ραφείο ΠΔΣ του ΥΠΕΠΘ. 
Η Επιστημονική Επιτροπή σε συνεργασία με την ΔΣΔΕ/ 
Γ ραφείο ΠΔΣ του ΥΠΕΠΘ διοργανώνει ημερίδες επιμόρ¬ 
φωσης των Σχολικών Συμβούλων και των Προϊσταμένων 
σε κεντρικό επίπεδο, με θέματα διδακτικά, παιδαγωγικά 


και εξατομικευμένης διδασκαλίας. Στη συνέχεια, οι Προϊ¬ 
στάμενοι και οι Σχολικοί Σύμβουλοι διοργανώνουν περι¬ 
φερειακές ημερίδες για την ενημέρωση και επιμόρφωση 
των Σχεδιαστών Αξιολόγησης και των καθηγητών αντί¬ 
στοιχα. 

Άρθρο 6 

Οικονομική Διαχείριση - Αμοιβές και κάλυψη δαπανών 

1. Την οικονομική διαχείριση του έργου ασκεί το Γ ρα¬ 
φείο Ειδικού Λογαριασμού της Διεύθυνσης ΚΠΣ του 
ΥΠΕΠΘ. Η εκκαθάριση των δαπανών του προγράμματος 
γίνεται ανά τρίμηνο. Με απόφαση του Γ ενικού Γ ραμματέα 
του Υπουργείου Εθνικής Παιδείας και Θρησκευμάτων με¬ 
τά από εισήγηση της Γραμματείας Ειδικού Λογαριασμού, 
ορίζονται τα δικαιολογητικά και η διαδικασία εκκαθάρι¬ 
σης. Το κόστος διαχείρισης του έργου, όπως αναφέρεται 
στο τεχνικό δελτίο του έργου, ανέρχεται σε εκατό πενή¬ 
ντα εκατομμύρια δρχ. 

2. α) Το ύψος της ωριαίας αποζημίωσης των διδασκό¬ 
ντων, μονίμων και αναπληρωτών, ανέρχεται σε 6.500 δρχ. 
την ώρα μεικτά. 

β) Για τους ωρομίσθιους καθηγητές που προσλαμβάνο¬ 
νται να διδάξουν στο πρόγραμμα, το ύψος της ωριαίας 
αποζημίωσης ορίζεται στο ποσό των 4.100 δρχ. μεικτά. 
Επιπλέον δικαιούνται την αναλογία των δώρων Χριστου¬ 
γέννων και Πάσχα, το Επίδομα Άδειας και την αποζημίω¬ 
ση άδειας, ενώ δεν δικαιούνταιτην αποζημίωση τριμήνου. 

3. Ο Σχεδιαστής Αξιολόγησης αμείβεται με τον αριθμό 
των ωρών εκπαιδευτικής συνεργασίας που του αναλο¬ 
γούν, όπως αναφέρονται στο άρθρο 3, παράγραφος 2, 
εδάφιο β, της απόφασης αυτής. Για κάθε ώρα εκπαιδευ¬ 
τικής συνεργασίας η αμοιβή είναι 6500 δρχ μεικτά. 

4. Ο Προϊστάμενος - Επόπτης Διεύθυνσης ή Γ ραφείου 
Δευτεροβάθμιας Εκπαίδευσης αμείβεται για την οργάνω¬ 
ση του προγράμματος, ανάλογα με το ποσοστό των σχο¬ 
λείων που συμμετέχουν σε προγράμματα ΠΔΣ σε σχέση 
με το συνολικό αριθμό σχολείων της περιοχής αρμοδιό- 
τητάς του, χωρίς να συνυπολογίζονται τα Εκκλησιαστικά 
Λύκεια. Συγκεκριμένα: 

Ο Επόπτης Διεύθυνσης αμείβεται με τόσες χιλιάδες 
δρχ. ετησίως όσο το αποτέλεσμα του πολλαπλασιασμού 
του προαναφερόμενου ποσοστού επί 400.000 δρχ. 

Ο Επόπτης Γ ραφείου αμείβεται με τόσες χιλιάδες δρχ. 
ετησίως όσο το αποτέλεσμα του πολλαπλασιασμού του 
προαναφερόμενου ποσοστού επί 250.000 δρχ. 

Σε περίπτωση κοινού προγράμματος ΠΔΣ, υπολογίζε¬ 
ται ο αριθμός των σχολείων που συμμετέχουν στο κοινό 
πρόγραμμα. 

Επόπτης του προγράμματος ΠΔΣ για τα εκκλησιαστικά 
Λύκεια της χώρας είναι ο προϊστάμενος της Διεύθυνσης 
Εκκλησιαστικής Εκπαίδευσης του ΥΠΕΠΘ, στην οποία 
ανήκουν τα εκκλησιαστικά Λύκεια ή αντικαταστάτης του 
που ορίζεται από αυτόν. Ο ανωτέρω αμείβεται με την 
αμοιβή του Επόπτη Διεύθυνσης. 

Επόπτης του προγράμματος ΠΔΣ για τα Λύκεια της Σι- 
βιτανιδείου Σχολής είναι ο Γενικός Διευθυντής της Σχο¬ 
λής ή αντικαταστάτης του εκπαιδευτικός με βαθμό Α' που 
ορίζεται από αυτόν. Ο ανωτέρω αμείβεται με την αμοιβή 
του Επόπτη Γ ραφείου. 

5. α) Γ ια τη τοπική εποπτεία του προγράμματος, όπως 
αναφέρεται στο άρθρο 3 παράγραφος 3 εδάφιο η' και στο 
άρθρο 5 παράγραφος 3 εδάφιο β'της παρούσης, οι Επό- 

τκες Διευθύνσεων και Γραφείων και οι Σχολικοί Σύμβου¬ 
λοι αμείβονται με 100.000 δρχ. εφ’ άπαξ ετησίως. Στις 
εξαιρετικές περιπτώσεις που οι ανωτέρω δεν επόπτευσαν 
κάποια σχολεία της περιοχής αρμοδιότητάς τους αμείβο¬ 
νται με το ανάλογο ποσοστό του ανωτέρω ποσού. 

β) Για τη κεντρική εποπτεία του προγράμματος, συ¬ 
γκροτούνται κλιμάκια αποτελούμενα από έναν υπάλληλο 
του Γ ραφείου Πρόσθετης Διδακτικής Στήριξης της Διεύ¬ 
θυνσης Σπουδών και έναν υπάλληλο του Γ ραφείου Ειδι¬ 
κού Λογαριασμού του ΥΠΕΠΘ που επισκέπτεται Διευθύν¬ 
σεις και Γ ραφεία Δευτεροβάθμιας Εκπαίδευσης και σχο¬ 
λικές μονάδες. Το ανωτέρω κλιμάκιο δικαιούται συνολικά 
αμοιβή 60.000 δρχ για κάθε σχολική μονάδα που επισκέ¬ 
πτεται. Οι ανωτέρω δικαιούνται αποζημίωση μετακίνησης 
(Ν. 2685 ΦΕΚ Α' 35/18.2.99). Οι ανωτέρω μετακινήσεις, 
όπως και η συγκρότηση του κλιμακίου και οι Διευθύνσεις, 
τα Γ ραφεία καιτα Σχολεία που θα ελεγχθούν, ορίζονται με 
απόφαση του Γ ενικού Γ ραμματέα ΥΠΕΠΘ. 

6. Η αμοιβή του κάθε Επόπτη Διεύθυνσης ή Γ ραφείου 
και Σχολικού Συμβούλου για την τελική Ετήσια Έκθεση 
που θα παραδώσουν ανέρχεται στις 100.000 δραχμές. 

7. Η αμοιβή για τη γραμματειακή υποστήριξη των σεμι- 
ναρίωντου άρθρου 3 παράγραφος 3 εδάφιο β καιτου άρ¬ 
θρου 5 παράγραφος 3 εδάφιο α καθώς και των εκπαιδευ¬ 
τικών και εισηγητών που συμμετέχουν σ’ αυτήν καθορίζο¬ 
νται ως εξής: 

α) Γραμματειακή υποστήριξη Προϊσταμένων: 150.000 
δρχ. εφάπαξ ετησίως και γραμματειακή υποστήριξη 
Σχ.Συμβούλων: 40.000 δρχ. εφάπαξ ετησίως. 

β) ο Προϊστάμενος και ο Σχολικός Σύμβουλος δικαιού¬ 
ται ωριαία αμοιβή για τις εισηγήσεις τους, σύμφωνα με 
την ΚΥΑ του Γ.Λ.Κ. και του ΥΠΕΠΘ με αρ. πρωτ. 
2/72687/0022/18.11.1999. 

γ) Γ ια κάθε σεμινάριο ο Προϊστάμενος, ο Σχολικός Σύμ¬ 
βουλος καθώς και ο γραμματέας δικαιούνται έξοδα μετα¬ 
κίνησης, σύμφωνα με το Ν. 2685/99 (ΦΕΚ Α' 35/18.2.99). 

δ) Κάθε επιμορφούμενος δικαιούται έξοδα μετακίνη¬ 
σης σύμφωνα με το Ν. 2685/99 (ΦΕΚ Α'35/18.2.99) και δι¬ 
καιολογείται ποσό έως 1.500 δρχ. κατ’ εκπαιδευόμενο για 
αναλώσιμα. 

8. Οι αμοιβές που ορίζονται με τις ανωτέρω παραγρά¬ 
φους 2,3, του άρθρου 6 αναπροσαρμόζονται μηνιαίως αν 
υπάρχουν μεταβολές στον αριθμό των τμημάτων ΠΔΣ. 
Επίσης οι αμοιβές αυτές περικόπτονται αναλόγως, τις 
ημέρες των αργιών. 

9. α) Εφόσον απαιτείται μετακίνηση μαθητών σε άλλη 
πόλη ή σε ιδιαίτερα μεγάλη απόσταση στην ίδια πόλη, η 
δαπάνη καλύπτεται από το πρόγραμμα, χωρίς όμως η συ¬ 
νολική δαπάνη μετακίνησης και διατροφής να υπερβαίνει 
τις 1000 δρχ. ανά μαθητή. Εάν για τη μετακίνηση ορισμέ¬ 
νων μαθητών το ποσό αυτό δεν επαρκεί, μπορεί ο Ειδικός 
Λογαριασμός να καλύψει τη διαφορά από αδιάθετα κον¬ 
δύλια της ίδιας κατηγορίας δαπάνης. Στις περιπτώσεις 
αυτές πρέπει να υπάρχει πλήρως αιτιολογημένη απόφα¬ 
ση του Επόπτη της Δ/νσης ή του Γ ραφείου. 

β) Σε κάθε περίπτωση το ποσό της διατροφής δεν μπο¬ 
ρεί να υπερβαίνει τις 550 δρχ. ανά μαθητή ημερησίως. Η 
διατροφή παρέχεται μόνο στις εξαιρετικές περιπτώσεις 
που μαθητές παρακολουθούν πρόγραμμα ΠΔΣ αμέσως 
μετά το κανονικό τους πρόγραμμα. 

10. α) Οι δαπάνες φωτισμού, θέρμανσης, καθαριότητας 
των αιθουσών διδασκαλίας για τα προγράμματα ΠΔΣ κα¬ 


θώς και κάθε άλλη λειτουργική δαπάνη κάθε σχολικής μο¬ 
νάδας καλύπτονται ως εξής: 

ί) Με 1 έως 6 τμήματα ΠΔΣ 400.000 δρχ. ετησίως. 

ϋ)Με7έως 10 τμήματα ΠΔΣ 500.000 δρχ. ετησίως. 

ίϋ) Με 11 έως 15 τμήματα ΠΔΣ 600.000 δρχ. ετησίως. 

ίν) Με 16 έως 20 τμήματα ΠΔΣ 700.000 δρχ. ετησίως. 

ν) Από 21 τμήματα ΠΔΣ και άνω 800.000 δρχ. ετησίως. 

β) Η αμοιβή του προσωπικού καθαριότητας υπολογίζε¬ 
ται με βάση τον αριθμό των τμημάτων ΠΔΣ που λειτούρ¬ 
γησαν κάθε μήνα ως ακολούθως : 

- Από 1 έως 6 τμήματα ποσό 12.000 δρχ. μηνιαίως 

- Από 7 έως 10 τμήματα 16.000 δρχ. μηνιαίως. 

-Από 11 έως 15τμήματα20.000δρχ. μηνιαίως. 

- Από 16 έως 20 τμήματα 24.000 δρχ. μηνιαίως. 

- Από 21 τμήματα και άνω 28.000 δρχ. μηνιαίως 

11. Οι δαπάνες για το εκπαιδευτικό υλικό καιτα αναλώ¬ 
σιμα καλύπτονται μέχρι του ποσού των 130 δρχ. ανά ώρα 
και ανά μαθητή. 

12. Στις Διευθύνσεις Εκπαίδευσης χορηγείται για τις 
λειτουργικές δαπάνες της ΠΔΣ ποσό έως 500.000 δρχ. 
κατ’ έτος. Στα Γ ραφεία Εκπαίδευσης χορηγείται για τις 
λειτουργικές δαπάνες της ΠΔΣ ποσό έως 200.000 δρχ. 
κατ’ έτος. 

13. Σε κάθε Διεύθυνση Δευτεροβάθμιας Εκπαίδευσης 
ανοίγεται έντοκος τραπεζικός λογαριασμός με την επω¬ 
νυμία «Διεύθυνση Δευτεροβάθμιας Εκπαίδευσης....», ο 
οποίος τηρείται αμιγώς για το πρόγραμμα ΠΔΣ. Ως υπό¬ 
λογος του αναφερόμενου λογαριασμού ορίζεται ο Προϊ¬ 
στάμενος της οικείας Διεύθυνσης, στη Σιβιτανίδειο Σχολή 
ο Γ ενικός Διευθυντής και για τα Εκκλησιαστικά Λύκεια, ο 
Προϊστάμενος της Δ/νσης Εκκλησιαστικής Εκπαίδευσης 
του ΥΠΕΠΘ. 

14. Οι τρέχουσες δαπάνες καλύπτονται με προκαταβο¬ 
λές μέχρι του 80% του συνολικού προϋπολογισμού της 
τρίμηνης λειτουργίας. Ο Επόπτης της κάθε Διεύθυνσης 
συντάσσει τον Σεπτέμβριο, τον Δεκέμβριο και το Μάρτιο 
το προϋπολογισμό του επόμενου τριμήνου, με βάση τους 
προϋπολογισμούς των σχολείων αρμοδιότητάς του και 
τον κοινοποιεί στο Γ ραφείο Ειδικού Λογαριασμού για να 
λάβει την ανωτέρω προκαταβολή. 

15. Η εκκαθάριση του έργου γίνεται τρεις φορές ετη¬ 
σίως από το Γ ραφείο Ειδικού Λογαριασμού του ΥΠΕΠΘ: 
η πρώτη τον Δεκέμβριο, η δεύτερη τον Μάρτιο και η τε¬ 
λευταία τον Ιούνιο. 

16. Οι καθηγητές που μετακινούνται εκτός της έδρας 
του σχολείου της οργανικής τους θέσης ή της απόσπα¬ 
σής τους, για να διδάξουν σε τμήματα ΠΔΣ, δικαιούνται 
οδοιπορικά έξοδα σύμφωνα με τις κείμενες διατάξεις και 
με απόφαση του Προϊσταμένου της Δ/νσης. Σε κάθε πε¬ 
ρίπτωση δεν ανατίθενται ώρες διδασκαλίας σε καθηγη¬ 
τές που θα αναγκασθούν να μετακινηθούν εκτός της 
έδρας του σχολείου τους, εάν υπάρχει δυνατότητα κάλυ¬ 
ψης των σχετικών αναγκών με άλλο τρόπο. 

Η ισχύς της παρούσας άρχεται απάτην 1η Σεπτεμβρίου 
2000 και λήγει την 30ή Ιουνίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θ ί.0Γ 
θ-ιτιείΙ: ννθβιηεδΙθΓ @ θΐ.ςμ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713- 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ -Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Γιατα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Γιατα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 >» 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































